je dočekao u svom luksuznom resortu Perla u Rogoznici. Sve ima pod kontrolom, priprema zakusku, donosi svoje vino koje, s pravom, hvali.



Opušten, samouvjeren i, u svojoj uobičajenoj maniri dobrog domaćina,novinare

Atmosfera je opuštena, a iako u resortu u sunčanu nedjelju nema nikoga, strojevi su svuda okolo i radovi su u tijeku, jer sezona kreće u travnju, a do tada bi mogle niknuti i dvije nove vile koje će iznajmljivati turistima. Odmah će reći da je sve to djelo njegove Fani, jer Kerum je, prije svega, napominje, obiteljski čovjek, koji i tijekom intervjua daje upute kuharici oko ručka koji se priprema u Splitu. U četiri godine koliko ga nije bilo u medijima vodio je svoje poslove, otvorio resort u Rogoznici, a jedino na što je trenutno usmjeren su - izbori za gradonačelnika u svibnju. I siguran je - na čelu Splita naći će se ponovo. Nikad nije skrivao da će se ponovo kandidirati, a krajnju odluku donio je, priča, u razgovoru sa svojim sugrađanima koji su ga nagovorili, ali i gledajući što je u posljednje četiri godine napravio njegov nasljednik Ivo Baldasar.





Najveća prednost

- Zapravo, postoji knjiga od oko sto stranica onog što sam ja napravio u svom mandatu, a ona sadašnjeg gradonačelnika i svih ostalih u 24 godine, koliko je samostalna Hrvatska, nema ni deset. Više sam napravio u četiri godine, nego oni u 24. To su primijetili građani Splita, ljudi koji su mi vjerovali, koji su mi dali podršku prvi put, pa čak i drugi. U razgovoru sa mnom tražili su od mene da se kandidiram. S obzirom na sadašnje protivnike, jasno je da se radi o činovnicima, koji su živjeli ili na lokalnim, županijskim, gradskim ili državnim jaslama. Nitko od njih nikada nije imao obavezu i trošak, niti davao plaće. Da nisam uvjeren i da ne poznajem stanje na terenu, ne bih se uopće kandidirao, ali povodom onog što mi građani sugeriraju, to sam napravio - siguran je.

Ne krije da s medijima nikad nije bio u najboljim odnosima te da bi se teško moglo reći da ga favoriziraju.

- Slobodna Dalmacija, koja je prvi medij u Dalmaciji, radi anketu u kojoj ja imam 39 posto, a moj protukandidat Opara 32, a ostali su daleko ispod. Uvjerljivo vodim. Neću niti želim ulaziti u konflikte sa svojim protukandidatima jer sam uvjeren da ću nakon drugog kruga, za što sam uvjeren da ću ući i dobiti, opet morati s njima surađivati. Jer morat ćemo imati većinu u vijeću. Poštujem njihove želje i nakanu da budu gradonačelnik ili gradonačelnica, ali je činjenica druga. To su ljudi koji su u poslu koji sada rade uredni. Ali, je li to dovoljno za voditi grad koji ima više od milijardu eura kapitala i dnevnih i dugoročnih i kratkoročnih obaveza? Jedno je biti djelatnik u sustavu, a drugo rukovoditelj - tvrdi za jutarnji.

Za svoju najveću prednost smatra upravo činjenicu da je uspješan poduzetnik, za razliku od protukandidata koji, kaže, primaju plaću od države, grada ili županije.

- Oni su radili za plaću, nisu upravljali velikim firmama, sustavima, a grad Split je veliki sustav i drugi najveći grad u Hrvatskoj. A potencijala ima puno. Nije to jednostavno. Ne može to činovnik iz banke jer iz tog sektora ima sve krive predodžbe o životu. Banka školuje kadar, od vrha do dna, da se bave lihvarstvom i zelenaštvom. Zamislite da takav profil gradonačelnika dođe u Split, koji nema socijalnu osjetljivost, koji nikad nije podijelio plaće, koji ne zna što znači davat, nego samo uzimat. To je banka i ljudi koji rade u tom sektoru su totalno drugačiji. Kad završe školu, tamo gdje krenu u posao njih se dalje trenira kakvi će biti. I onda se stvori profil čovjeka, jer ljudi nisu zreli sa 25 godina, nego tek sa 35, 40 i u tom trenutku je došao u situaciju da radi ono što su ga naučili - kaže.

Osvrnuo se i na izjavu svog protukandidata Roberta Pauletića koji je nedavno rekao da je “Kerumovo vrijeme prošlo“.

- Reklo je to više njih. To je njegova želja, ali stvarnost je druga. Je li Pauletić ozbiljan kandidat ili ne, vidjet ćemo u svibnju, ali mislim da je teško da on i njegova opcija uopće uđu u gradsko vijeće. Činjenica je da se njega spominjalo kao kandidata desnice, a on je u TV intervjuu rekao da je agnostik, ateist. Tako da ja ne vidim desničara koji će dati ateistu, agnostiku glas. To je matematika, a ja sam matematiku imao pet. Praktički, na pravoj desnici, u ovom trenutku u Splitu, jedini kandidat sam ja. Nije samo tema desnica. Ako je on ateist, poštujem ga, kao i on mene kao vjernika. Bitno da je dobar čovjek, ali činjenica je da smo većina kao narod katolički vjernici, tako da ne znam u kojem biračkom tijelu Pauletić može dobiti glas - pita se Kerum.

Ozbiljnu konkurenciju ne vidi ni u drugim kandidatima.

- Gospođa Puljak iz Pametnog je ljevičarka, SDP je za nju centar koliko je ona lijevo orijentirana. I tko mi je konkurencija? Ima dvoje koji nisu bitni. I na kraju ostaje Krstulović Opara iz HDZ-a i ja. HDZ je velika stranka, mašinerija i njihova kandidata poštujem, ali činjenica jest da je on čitav život radio na državnoj sisi. Od njih je primao plaću i nije nikad ništa radio. Isto tako i kandidat iz SDP-a, gospođa Aida Batarelo. Cijeli život na državnoj sisi. S tim da SDP ima vrlo male šanse. Vidite što se, nažalost, dešava sa SDP-om - nabraja.





Jednoumlje

Ipak, smatra da za opstojnost i snagu Hrvatske trebaju opstati i HDZ i SDP.

- Ako je jedan sasvim jak, a drugi nikakav, to je jednoumlje. Šteta da je SDP došao na takve grane, zahvaljujući ljudima koje su oni, nažalost, predložili. Poput splitskoga gradonačelnika i ljudi koji ih gore sramote. To je loše. HDZ i SDP su dvije najjače stranke koje moraju opstati da bi držali političku kontrolu - naglašava.

Za jedinu pravu konkurenciju drži Andru Krstulovića Oparu.

- Pitanje je samo hoće li glasači HDZ-a dati glas Krstuloviću Opari ili Željku Kerumu. Ponavlja se zapravo 2009. s tri kandidata; HDZ, SDP i Kerum. Tada je SDP-ov kandidat Ostojić bio prejak, a ja sam ga pobijedio. A sad je kandidat HDZ-a puno jači od SDP-ove Aide Batarelo. Ja je poštujem, ali stranka joj je u lošoj situaciji. Praktički, ovdje se radi o utakmici između Keruma i Opare. Bez obzira na to što je HDZ ogromna stranka, mislim da će njihovi glasači više glasova dati meni. Jer opet se javlja taj antagonizam Splićani - Vlaji. Ja protiv Opare ne govorim, ali ovo je treći put da HDZ u Splitu pokušava pobijediti s gradonačelnikom koji je fetivi Splićanin. Splićani su radišni ljudi koji su nas primili u grad. Svi smo mi zapravo dođoši. U Splitu možda ima pet posto Splićana, a mi svi ostali smo doseljenici. Ali mi smo se uključili u kulturu Splita, razvoj i mi smo svi Splićani. Ja sam u Splitu 50 godina i ja ih poštujem i skidam im kapu. Ali, činjenica je da kad prozove Oparu Luka Podrug, koji je gradski vijećnik, da izjednačuje Smoju i Tuđmana, onda je problem glasačima HDZ-a za koga će glasovati. Mislim da ćemo, bez obzira na to tko dobio, surađivati, ali u ovom trenutku su svi ostali kandidati manje bitni - uvjeren je Kerum.

Cijeli članak možete pročitati OVDJE.